පදවිය රක්ෂිතයට අයත් බෝගස්වැව ,වෙහෙරතැන්න,නාමල්ගම ඇතුළු කැළෑ ප‍්‍රදේශවල මහා පරිමාණයෙන් දැව ජාවාරම් සිදුවන බව ප්‍රදේශවාසීහු පවසති.පළු , බුරුත ,කළුවර ,මිල්ල වැනි වටිනා ගස් කපා කොට වශයෙන් හා ලෑලි වශයෙන් ද ප්‍රවාහනය සිදුවන බව පවසන ගම් වැසියන් මේ පිළිබඳ පදවිය හා වවුනියාව වන නිලධාරීන් දැණුවත් කළත් කිසිදු වැටලීමක් සිදු නොවන බවද සාමාන්‍ය පරිදි දැව විනාසය සිදුවෙමින් පවතින බවද ගම්වාසීහු පවසති.කැළෑව ආසන්නයේ ඇතැම් නිවාසවල ඉරන ලද ලෑලි ගොඩ ගසා තිබෙන අයුරු තමන් නිරීක්ෂණය කර ඇති බවත් දිනක් හෝ දෙකක් මේ අයුරින් තිබෙන ලෑලි රාත්‍රී කාලයේ ප්‍රවාහනය සිදුවන බවත් ඔවුහු සඳහන් කරති.ලොරි රථ හා ට්‍රක් රථ මඟින් දැව ප්‍රවාහනය සිදුවන බව පවසන ගම්වැසියන් යාපනයේ දැව ගැණුම්කරුවන් වෙත මේ දැව සපයන බවට තොරතුරු දැන ගන්නට ඇතැයි පවසති.